ג'והי צ'אולה

ג'והי צ'אולה מהטה (באנגלית: Juhi Chawla Mehta; נולדה ב־13 בנובמבר 1967) היא שחקנית קולנוע ודוגמנית הודית, זוכת שני פרסי פילמפייר (האוסקר ההודי).

חייה 
צ'אולה נולדה בעיר אמבלה, בהריאנה שבהודו. היא התפרסמה עוד בגיל 17 כשזכתה בתואר "מיס הודו" (מלכת היופי של הודו) בשנת 1984. אחר כך הגיעה גם לתחרות "מיס יוניברס", שם זכתה בפרס על "התלבושת היפה ביותר".

קריירה 
סרטה הראשון של צ'אולה היה בסרט "קאימאט סה קאיאמאט טאק" לצדו של אמיר ח'אן. סרט זה היה סיפור "רומיאו ויוליה" הודי מודרני בשנת 1986, אך הפריצה הגדולה שלה הייתה בסרט "אהבה, אהבה, אהבה", שוב לצד אמיר ח'אן. סרט זה היה סרט נעורים מצליח, שבמרכזו עמדו זוג אוהבים צעירים.

כך החלה צ'אולה בקריירת משחק מצליחה עם סרטים כמו "swarg" (גן עדן), "ג'נטלמן", "יס בוס", "הכפיל", "קשר משפחתי" ועוד.

צ'אולה שיחקה בסרטים רבים לצידם של השחקנים אמיר ח'אן ושאהרוח' ח'אן. היא השתתפה בלמעלה משמונים סרטים, ואף הקימה יחד עם שאהרוח' ח'אן חברת הפקה. מלבד זאת, היא זכתה במספר פרסים על משחקה, אחד על תפקיד ראשי ושלושה על דמויות משנה.

חיים אישיים 
צ'אולה נישאה לאיש העסקים ג'יי מהטה ב-1995 ולהם שני ילדים.

אחיה בובי צ'אולה היה מנכ"ל של ארגון "Red Chillies" הוא סבל משבץ מוחי בשנת 2010 לאחר ארוחת ערב. שהה בתרדמת כארבע שנים, ולסבוף הוא נפטר ב-9 במרץ 2014. אחותה סוניה נפטרה ממחלת הסרטן ב-30 באוקטובר 2012.

קישורים חיצוניים

שחקניות קולנוע וטלוויזיה הודיות
מנחות טלוויזיה הודיות
דוגמניות הודיות
נשות עסקים
זוכות מיס הודו
משתתפות בתחרות מיס תבל 1984
אנשי עסקים
דוגמנים הודים
זוכי פרס פילמפייר
מנחי טלוויזיה הודים
שחקני קולנוע וטלוויזיה הודים
הודיות שנולדו ב-1967
הודים שנולדו ב-1967